ประชาชนให้ความสนใจเข้าร่วมชมการจัดงานอุ่นไอรัก คลายความหนาว สายน้ำแห่งรัตนโกสินทร์ ณ พระลานพระราชวังดุสิต และสนามเสือป่าเป็นจำนวนมาก
ประชาชนให้ความสนใจเข้าร่วมชมการจัดงานอุ่นไอรัก คลายความหนาว สายน้ำแห่งรัตนโกสินทร์ ณ พระลานพระราชวังดุสิต และสนามเสือป่าเป็นจำนวนมาก

ในโอกาสที่สมเด็จพระเจ้าอยู่หัว พระราชทานพระราชานุญาตให้จัดงานอุ่นไอรัก คลายความหนาว สายน้ำแห่งรัตนโกสินทร์ ณ พระลานพระราชวังดุสิตและสนามเสือป่า และเสด็จพระราชดำเนินไปทรงเปิดงานอย่างเป็นทางการวานนี้ ถือเป็นอีกหนึ่งวันประวัติศาสตร์ที่คนไทยทั้งชาติได้หลอมรวมดวงใจ

และร่วมกิจกรรม Bike อุ่นไอรัก สะท้อนถึงพลังความรักความสามัคคี ปลุกกระแสการออกกำลังกายของประชาชน ที่สำคัญทุกคนยังได้น้อมรำลึกถึงพระมหากรุณธิคุณของพระมหากษัตริย์ไทยในอดีตที่ทรงมีพระราชดำริให้จัดสร้างคูคลองสายต่างๆ ยังประโยชน์สุขแก่พสนิกรชาวไทย สำหรับการจัดงานอุ่นไอรัก คลายความหนาว สายน้ำแห่งรัตนโกสินทร์ ที่พระลานพระราชวังดุสิตและสนามเสือป่า 
ภายในงานจัดแสดงนิทรรศการบอกเล่าประวัติศาสตร์ที่สำคัญและคุณค่าของสายน้ำแห่งรัตนโกสินทร์ และแมกไม้นานาพันธุ์ ความงดงามของศิลปะสร้างแบบจำลองพระที่นั่งกลางน้ำ เรือพระที่นั่งจำลอง และรูปแบบอาคารบ้านเรือนของกรุงรัตนโกสินทร์ ขณะที่สนามเสือป่ามีร้านค้าในพระบรมวงศานุวงศ์ การจำหน่ายอาหารตลาดบก ตลาดน้ำ การแสดงมหรสพ การซื้อสลากชิงโชค และการออกร้านของหน่วยงานภาครัฐและเอกชน โดยประชาชนที่มีโอกาสมาต่างประทับใจที่ได้ชมความงดงามภายในพื้นที่

ทั้งนี้ประชาชนสามารถเดินทางมาเข้าร่วมงาน โดยนำบัตรประชาชนยื่นแสดงตัวยังจุดคัดกรองเพื่อลงทะเบียนเข้าร่วมงานได้ทุกวันจนถึงวันที่ 19 มกราคม 2562